text: Երևանի «Նաիրիտ» գործարանի ճակատագիրը կորոշվի աուդիտից հետո, որը կանցկացնեն Համաշխարհային բանկի փորձագետները: Այդ մասին նոյեմբերի 27-ին արդեն 18 ամիս աշխատավարձ չստացող գործարանի աշխատակիցների հետ բանակցությունների ընթացքում հայտարարել է էներգետիկայի և բնական պաշարների նախարար Երվանդ Զախարյանը, ում խոսքերն ԱրմԻնֆո-ի թղթակցի հետ զրույցում վկայակոչել է գործարանի մամւոլի ծառայության ղեկավար Անուշ Հարությունյանը: Նա, մասնավորապես, նշել է, որ 2015 թվականի փետրվարին ձեռնարկություն կայցելի ՀԲ փորձագետների խումբը, որն էլ կանցկացնի աուդիտը: Հետազոտությունների արդյունքում էլ կորոշվի գործարանի հետագա ճակատագիրը: